EkBass/fiwiki-20250220-pages-articles huggingface dataset:
Norman Frederick Ticehurst

Norman Frederick Ticehurst (1. heinäkuuta 1873 St. Leonards-on-Sea, Sussex – 5. joulukuuta 1969 St. Leonards-on-Sea) oli englantilainen lääkäri ja lintutieteilijä. Ticehurst opiskeli Clare Collegessa Cambridgen yliopistossa ja Guy's Hospitalissa, josta hän valmistui 1901. Seuraavana vuonna hän perusti lääkärin praktiikan Hastingsiin. 1904 hän pääsi East Sussex Hospitalin, sittemmin Royal East Sussex Hospital, lääkärikuntaan, ja työskenteli siellä vuoteen 1938 asti. Ensimmäisessä maailmansodassa hän palveli lääkintäupseerina Normanhurst Military Hospitalissa Battlessa. Toisen maailmansodan aikana hänet kutsuttiin uudelleen töihin sairaalaan, josta hän 1946 jäi lopullisesti eläkkeelle, ja muutti eläkepäiviksi Kentin Smallhytheen. Työnsä ohessa Ticehurst tutki lintuja. Hänen kirjallinen tuotantonsa käsitti lukuisia tieteellisiä artikkeleita, muun muassa keltavästäräkin luokittelusta. Hän oli British Ornithologists' Unionin jäsen, oli toimittamassa British Birds-lehteä, oli yksi teoksien Handbook of British Birds (1938) ja A Practical Handbook of British Birds kirjoittajista, ja julkaisi kirjan Kentin linnustosta History of the Birds of Kent (1909). Hän oli keskiaikaisten arkeologisten kyhmyjoutsenlöytöjen ja lajin tutkimuksen asiantuntija, ja julkaisi aiheesta kirjan The Mute Swan in England, its History and the Ancient Customs of Swan- Keeping (1957). Hänen veljensä Claud Buchanan Ticehurst oli myös arvostettu lintutieteilijä. Ticehurst oli perheellinen. Hänellä oli kolme lasta, joista poika Richard on lääkäri jo neljännessä polvessa, ja työskentelee myös Royal East Sussex Hospitalissa. == Lähteet == *Muistokirjoitus (Ibis 112.) *Muistokirjoitus (British Medical Journal, 3. tammikuuta 1970) Luokka:Brittiläiset ornitologit Luokka:Vuonna 1873 syntyneet Luokka:Vuonna 1969 kuolleet
Weinstein

Weinstein tai Vainštein voi tarkoittaa: ==Sukunimenä== * Eric Weinstein (s. 1965), yhdysvaltalainen matemaatikko, taloustieteilijä ja toimitusjohtaja * Garri Weinstein, Garri Kasparov (s. 1963), venäläinen shakinpelaaja * Harvey Weinstein (s. 1952), yhdysvaltalainen elokuvatuottaja * Jac Weinstein (1883–1976), suomalainen liikemies, kirjailija ja impressaari * Josh Weinstein (s. 1966), yhdysvaltalainen televisiotuottaja ja -käsikirjoittaja * Leslie Weinstein, Leslie West (1945–2020), yhdysvaltalainen rock- ja blueskitaristi, -laulaja ja -lauluntekijä * Lev Vainštein (1916–2004), neuvostoliittolainen ampuja ja olympiamitalisti * Paul Weinstein (1878–1964), saksalainen yleisurheilija * Samuil Vainštein (Weinstein) (1894–1942), venäläinen shakinpelaaja ==Muita merkityksiä== * The Weinstein Company, yhdysvaltalainen elokuvastudio
Pounamu

Pounamu on Uudessa-Seelannissa esiintyvä kova kivilaji. Englannin kielessä sitä kutsutaan joskus nimellä greenstone tai Uuden-Seelannin jadeksi, sillä se muistuttaa jadea. Pounamu on maorinkielinen nimitys ja se on korvaamassa käytöstä kahta englanninkielistä nimeä. ==Esiintymisalue ja arvo== Pounamuta esiintyy vain Uuden-Seelannin Eteläsaarella. Tästä syystä Eteläsaarta onkin nimitetty nimityksillä Te Wāhi Pounamu ja Te Wai Pounamu. Suurimmat esiintymät ovat Taramakau- ja Arahura-jokien ympärillä Westlandissa, Westlandin rannikolla ja Lake Wakatipun alueella Otagossa. Perinteisesti Arahura-joen esiintymä on ollut kaikkein tärkein Poutini Ngāi Tahu -heimolle. Erityisen tärkeä on ollut sen sivujoki Waitaiki. Koko esiintymä alue kuuluu Ngāi Tahu -heimon alueisiin. Maoreille ja erityisesti Ngāi Tahuille pounamu on ollut samassa arvossa kuin kulta eurooppalaisille. Eteläsaaren heimot käyttivät kaikki sitä ja sitä kaupattiin suurissa määrin myös Pohjoissaarelle. ==Muodostuminen== Pounamu muodostuu nefriitistä ja serpentiniitistä. Ne puolestaan syntyvät maan sisällä noin kymmenen kilometrin syvyydessä. Kuumat nesteet aiheuttavat kemiallisen reaktion maan kuoren sisällä paikoissa, joissa sedimentti- ja vulkaaniset kivilajit kohtaavat. Näissä reaktioissa syntyy pounamua. Eteläsaarten vuoristojen kasvaessa pounamua nousi maan pintaan. Sitä esiintyy ohuina esiintyminä yleensä serpentiniitin yhteydessä. Vesieroosion takia sitä irtoaa kivestä ja joillakin alueilla irtonaisia pounamun paloja voi löytää nopeastikin. ==Lähteet== == Aiheesta muualla == Luokka:Korukivet Luokka:Maorit
Linus Atarah

Linus Atarah on ghanalaissyntyinen suomalainen toimittaja. Atarah voitti 2010 Euroopan komission journalistikilpailun Suomen-osuuden artikkelillaan ”Kahden kerroksen köyhiä”. Hän on opiskellut sosiologiaa ja tiedotusoppia Tampereen yliopistossa, josta hän valmistui 1992. Sen jälkeen hän työskenteli Ghanassa, jossa hän sai 1995 Ghanan journalistiliiton palkinnon vuoden parhaasta lehtikuvasta. Suomen palattuaan hän työskenteli ensin Reutersille ja on sittemmin ollut freelancetoimittaja ja -valokuvaaja. Hän työskentelee myös kääntäjänä ja luennoijana ja osallistuu Attacin ja Suomi–Ghana-ystävyysseuran toimintaan.Janne Salomaa, Voimattomuus yhdistää köyhiä, Helsingin Sanomat, 26.11.2010 D 8 ==Lähteet== Luokka:Ghanalaiset toimittajat Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Juniperus bermudiana

Juniperus bermudiana on Bermudalla kotoperäinen puuksi kasvava katajalaji. Se oli lähellä sukupuuttoa, kun 1940-luvulla sen kasvupaikoille levisi Yhdysvalloista hyönteislajeja, jotka tuhosivat puita nopeasti.Flora & Fauna in Bermuda Bermuda 4u Aikoinaan Juniperus bermudiana oli Bermudan saarten vallitseva puulaji. Suojaisissa, rehevissä laaksoissa se kasvoi yli 15 metriä korkeiksi puiksi, joiden halkaisija oli yli 60 cm. Tuulisilla tai niukkaravinteisilla alueilla ja kukkulanrinteillä se jäi huomattavasti pienemmäksi, yleensä pelkäksi pensaaksi.The Bermuda Cedar FAO Metsiä hakattiin säälimättä jo 1600-luvulta alkaen. Puuta käytettiin rakentamiseen, polttopuiksi ja laivanrakennukseen. ==Lähteet== == Aiheesta muualla == *IUCN Red List: Juniperus bermudiana *Encyclopedia of Life (EOL): Juniperus bermudiana b Luokka:Uhanalaiset kasvit
Kandahar (täsmennyssivu)

Kandahar tarkoittaa seuraavia: ==Maantieteessä== *Kandahar, kaupunki Etelä- Afganistanissa *Kandaharin maakunta, maakunta Afganistanissa *Kandaharin kansainvälinen lentoasema, kansainvälinen lentoasema Afganistanissa ==Urheilussa== *Kandahar Ski Club, brittiläinen hiihtoseura *Arlberg-Kandahar, perinteikkäät alppihiihtokilpailut *Kandahar, laskettelurinne Ranskassa *Kandahar, tuolihissi Ranskassa *Kandahar, laskettelurinne Italiassa *Kandahar Banchetta, laskettelurinne Italiassa *Kandahar-Abfahrt Garmisch, laskettelurinne Garmisch-Partenkirchenissä Saksassa **Kandahar 1 **Kandahar 2 *Kandahar Express, tuolihissi Garmisch-Partenkirchenissä Saksassa ==Viihteessä== *Kandahar – Aurinko kuun takana, elokuva vuodelta 2001 *Kandagar, venäläinen elokuva vuoden 1996 Aerostanin tapahtumasta ==Laivoja== *HMS Kandahar, Britannian Kuninkaallisen laivaston hävittäjä.
Anne Constance Jackson

Anne Constance Jackson (2. kesäkuuta 1889 – 6. heinäkuuta 1928 Swordale, Skotlanti) oli skottilainen lintutieteilijä. Anne, tai Annie, Jackson syntyi joko 1988The Peerage.com tai 1989 Skotlannin Ylämailla. Hänen isänsä oli majuri Randle Jackson. Jo nuorena Jackson kiinnostui luonnosta ja etenkin linnuista. Hän opiskeli kolme vuotta eläintiedettä Imperial College Londonissa, yhdessä nuoremman sisarensa Dorothy Jacksonin kanssa, josta tuli sittemmin hyönteistutkija. Pääasiallisen tutkimustyönsä Jackson teki Skotlannissa. Hän tutki lintujen muuttoa ja oli kirjeenvaihdossa majakanvartijoiden kanssa, jotka toimittivat hänelle majakan valoihin törmänneitä lintuharvinaisuuksia. Hän muun muassa keräsi Britannian ensimmäisen syksyisen taigauunilinnun, ja ensimmäisenä havaitsi punajalkaviklon islantilaisen alalajin (Tringa totanus robusta) Britanniassa. Jackson julkaisi artikkeleita kahlaajista ja sorsista, muun muassa brittiläisten sorsien sulkasadosta. Ibiksessä julkaistiin hänen kahlaaja- artikkelinsa Burhinus (1924), Scolopacidae (1926) ja Cursoridae (1927). Hän kirjoitti kahlaajien pukutuntomerkeistä Henry Witherbyn teokseen A Practical Handbook of British Birds (1919–1924). Jackson oli British Ornithologists' Unionin kunniajäsen vuodesta 1915, ja American Ornithologists' Unionin kirjeenvaihtajajäsen vuodesta 1919. Anne Jackson avioitui eversti ja lintutieteilijä Richard Meinertzhagenin kanssa 3. maaliskuuta 1921, ja otti nimekseen Meinertzhagen. Yhdessä miehensä kanssa hän matkusti Intiassa, Sikkimissä ja Tiibetissä. Hän kuoli heinäkuussa 1928 ilmeisesti vahingonlaukaukseen revolverinluodista ollessaan harjoittelemassa ampumista miehensä kanssa. Miestä epäiltiin taposta, mutta häntä vastaan ei koskaan nostettu syytettä. Anne Jacksonilta jäi kolme lasta: Anne, Daniel ja Randle Richard, joista nuorin oli vasta kolmen kuukauden ikäinen hänen kuollessaan. == Lähteet == *Muistokirjoitus (The Auk XLV) === Viitteet === Luokka:Brittiläiset ornitologit Luokka:Vuonna 1889 syntyneet Luokka:Vuonna 1928 kuolleet
Elsa G. Allen

Elsa Guerdrum Allen (1888–1969) oli yhdysvaltalainen lintutieteilijä ja kirjailija. Allen opiskeli Cornellin yliopistossa. Hän väitteli filosofian tohtoriksi vuonna 1929. Allen julkaisi teoksen History of American Ornithology Before Audubon (American Philosophical Society, Transactions, vol. 41, 1951) ja laati John Abbotin elämäkerran. Hän oli myös sukututkija, jonka juuret olivat Skandinaviassa. Vuonna 1913 Elsa Guerdrum avioitui lintutieteilijä Arthur A. Allenin kanssa ja heille syntyi viisi lasta. Aviopari piti yhdessä yliopiston kesäisiä lintukursseja, ja he osallistuivat yhdessä moniin kongresseihin ja tekivät myöhemmin kenttätutkimusta ja opintomatkoja.Arthur A. Allenin muistokirjoitus == Lähteet == *Guide to the Elsa Guerdrum Allen papers, 1885-1976, 1885-1969 (bulk) *Encyclopedia of Australian Science === Viitteet === Luokka:Yhdysvaltalaiset ornitologit Luokka:Sukututkijat Luokka:Vuonna 1888 syntyneet Luokka:Vuonna 1969 kuolleet
Koripallon miesten SM-sarjakausi 1981–1982

Kausi 1981–1982 oli 42. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Turun NMKY. Pantterit voitti hopeaa ja Kotkan Työväen Palloilijat pronssia. == Runkosarja == O V H P+ P- P Kotkan Työväen Palloilijat 36 24 12 4073 3837 48 Turun NMKY 36 23 13 3800 3483 46 Torpan Pojat 36 20 16 3947 3811 40 Playhonka 36 20 16 3618 3644 40 Pantterit 36 19 17 3539 3460 38 Tampereen Pyrintö 36 18 18 2814 3765 36 Hyvinkään Tahko 36 18 18 3549 3730 36 Uudenkaupungin Urheilijat 36 17 19 3542 3657 34 Helsingin NMKY 36 12 24 3697 3784 24 Äänekosken Huima 36 9 27 3566 3974 18 Äänekosken Huima putosi suoraan ja sen tilalle nousi Forssan Koripojat. == Pudotuspelit == {{Turnauspuu8 ||||| ||Torpan Pojat|2|Tampereen Pyrintö|0 ||||| ||Playhonka|1|Pantterit|2 ||Turun NMKY|3|Torpan Pojat|2 ||KTP|0|Pantterit|3 ||Turun NMKY|3|Pantterit|2 ||KTP|2|Torpan Pojat|1 }} === Loppuottelut === Turun NMKY – Pantterit Turun NMKY Pantterit 98–75 Pantterit Turun NMKY 102–97 Turun NMKY Pantterit 97–87 Pantterit Turun NMKY 96–90 Turun NMKY Pantterit 98–92 Turun NMKY mestaruuteen voitoin 3–2. === Pronssiottelut === Kotkan Työväen Palloilijat – Torpan Pojat KTP ToPo 118–106 ToPo KTP 118–106 KTP ToPo 119–118 KTP:lle pronssia voitoin 2–1. TuNMKY:n joukkue: Pekka Kurvinen, Risto Rousku, Pekka Heino, Kari Sainio, Juha Salonen, Jari Rannikko, Jorma Pilkevaara, Tapio Sten, Petteri Voutilainen, Bernard Harris. Valmentaja Harri Koskinen.Urheilumme Kasvot 12 == SM-sarjakarsinta == Joensuun Kataja – Helsingin NMKY 20\. maaliskuuta Kataja HNMKY 123–92 21\. maaliskuuta HNMKY Kataja 133–100 24\. maaliskuuta Kataja HNMKY 96–72 Joensuun Kataja nousi mestaruussarjaan voitoin 2–1. Kataja 1981-1982 == Lähteet == 1981 Luokka:Vuoden 1981 koripallo Luokka:Vuoden 1982 koripallo
Brittiläinen 8. panssaridivisioona

8\. panssaridivisioona oli Yhdistyneen kuningaskunnan panssaridivisioona, joka palveli kesäkuussa 1942 Egyptissä. Yhtymä ei toiminut olemassaolonsa aikana koottuna ja se lakkautettiin tammikuussa 1943. == Palvelushistoria == Divisioonan esikunta perustettiin 4. marraskuuta 1940 Britteinsaarilla. Siihen liitettiin 7. marraskuuta tukiryhmä ja 22. marraskuuta 23. ja 24. panssariprikaati. Divisioona siirrettiin 7. toukokuuta - 5. heinäkuuta 1942 Egyptiin Pohjois-Afrikkaan, jossa se ei kuitenkaan osallistunut taisteluihin yhtymänä. Divisioonan esikunnan menetettyä kykynsä johtaa yhtymäänsä, se lakkautettiin 1. tammikuuta 1943 Egyptissä.Joslen, H. F. s. 22 El Alameinin toisen taistelun jälkeen suunniteltiin divisioonan joukkojen keskittämistä takaa-ajoyksiköksi, mutta suunnitelmasta luovuttiin akselivaltojen joukkojen nopean vetäytymisen vuoksi. === Komentajat === Divisioonankomentajina olivat: *prikaatinkenraali A. G. Kenchington (sijaisena) 4. marraskuuta 1940 - *kenraalimajuri Richard McCreery 14. joulukuuta 1940 - *kenraalimajuri Charles Norman 15. lokakuuta 1941 - *kenraalimajuri C. H. Gairdner 24. elokuuta 1942 - === Kokoonpano === *23. panssariprikaatiJoslen, H. F. s. 170 **Panssarirykmentin 40. pataljoona () **Panssarirykmentin 46. pataljoona () **Panssarirykmentin 50. pataljoona () **Kivääriprikaatin 7. pataljoona () *24. panssariprikaatiJoslen, H. F. s. 173 **Panssarirykmentin 41. pataljoona (Oldham) () **Panssarirykmentin 45. pataljoona () **Panssarirykmentin 47. pataljoona () **Kuninkaallisen Kivääriarmeijakunnan 11. pataljoona () *133. jalkaväkiprikaatiJoslen, H. F. s. 319 **Kuninkaallisen Sussexin rykmentin 2. pataljoona () **Kuninkaallisen Sussexin rykmentin 4. pataljoona () **Kuninkaallisen Sussexin rykmentin 5. pataljoona () *8. Divisioonan tukiryhmä (Divisioonajoukot)Joslen, H. F. s. 219 **14th Sherwood Foresters **2nd Derbyshire Yeomanry **5th Regiment, Royal Horse Artillery **11th (HAC) Regiment, Royal Horse Artillery **104th (Essex Yeomanry) Regiment, Royal Horse Artillery **146th (Pembroke and Cardiganshire) Field Regiment, Royal Artillery == Lähteet == * === Viitteet === Luokka:Yhdistyneen kuningaskunnan sotilasyksiköt toisessa maailmansodassa 08
Koripallon miesten SM-sarjakausi 1992–1993

Kausi 1992–1993 oli 53. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Kotkan Työväen Palloilijat. Torpan Pojat voitti hopeaa ja HoNsU pronssia. Runkosarjan voitti KTP. Gerald Lee Sr. heitti SM-sarjahistorian ensimmäisenä pelaajana 10 000\. runkosarjapisteensä UU-LaNMKY-ottelussa 21. helmikuuta 1993.http://www.basket.fi/asiakaspalvelu/koriksen_abc/historia/suomi- koriksen_tarkeimmat_rajapy/ == Runkosarja == === Sarjataulukko === O V H P+ P- P Kotkan Työväen Palloilijat 18 17 1 1716 1477 34 HoNsU 18 12 6 1671 1464 24 Torpan Pojat 18 11 7 1584 1550 22 Pantterit 18 10 8 1569 1507 20 Helsingin NMKY 18 9 9 1519 1492 18 Uudenkaupungin Urheilijat 18 9 9 1601 1674 18 Forssan Koripojat 18 7 11 1492 1530 14 Lahden NMKY 18 6 12 1515 1588 12 Tapiolan Honka 18 5 13 1426 1551 10 Turun NMKY 18 4 14 1419 1679 8 Suomen Koripalloliiton tulospalvelu == Jatkosarja == === Sarjataulukko === O V H P+ P- P Kotkan Työväen Palloilijat 32 25 7 3027 2758 50 HoNsU 32 23 9 2988 2605 46 Torpan Pojat 32 19 13 2930 2913 38 Uudenkaupungin Urheilijat 32 17 15 2875 2948 34 Helsingin NMKY 32 16 16 2667 2688 32 Pantterit 32 14 18 2818 2821 28 Lahden NMKY 32 14 18 2718 2734 28 Forssan Koripojat 32 9 23 2707 2878 18 == Pudotuspelit == === Ottelukaavio === {{Turnauspuu4 ||KTP|3|UU|1 ||ToPo|3|HoNsU|1 ||KTP|3|ToPo|0 ||UU|181|HoNsU|191 }} == SM-karsintasarja == O V H P+ P- P Kouvot 10 8 2 798 699 16 Tapiolan Honka 10 7 3 850 711 14 Turun NMKY 10 6 4 866 827 12 Forssan Alku 10 6 4 827 838 12 Porvoon Tarmo 10 2 8 764 834 4 Kisa-Koris 10 1 9 826 961 2 * Neljä parasta nousi SM-sarjaan. == Palkitut == Palkinto Voittaja Joukkue Vuoden pelaaja Kari-Pekka Klinga Torpan Pojat Vuoden tulokas Peter Muhonen Espoon Honka Vuoden kehittynein pelaaja Markku Larkio Lahden NMKY Paras kuudes pelaaja Jyri Lehtonen Hongikon Nuorisoseuran Urheilijat Vuoden valmentaja Kari Liimo Kotkan Työväen Palloilijat Vuoden erotuomari Jorma Ovaska - == Lähteet == 1992 Luokka:Vuoden 1992 koripallo Luokka:Vuoden 1993 koripallo
Palmah

Palmah (, lyhenne sanoista P’lugot ha-Maḥatz (), kirjaimellisesti ’iskujoukot’) oli Haganan eliittitaistelujoukko ja Yishuvin (Palestiinan juutalaisyhteisö) maanalainen armeija Palestiinan brittiläisen mandaatin loppuvaiheessa. Palmah perustettiin 15. toukokuuta 1941. Israelin itsenäisyyssodassa 1948 se käsitti yli 2 000 miestä ja naista, kolme taisteluprikaatia ja tukijoukkoina ilma-, meri- ja tiedusteluyksiköitä. Israelin armeijan perustamisen takia Palmahin prikaatit hajotettiin, mikä johti poliittisten syiden ohella useiden vanhempien Palmah-upseerien eroon vuonna 1950. Luokka:Israelin historia
Palyam

Palyam (, lyhennys Plugat HaYam (hepreaksi פלוגת הים), kirjaimellisesti Meriseura) oli Palmachin meriyksikkö. Se muodostettiin huhtikuussa 1945 Palmachin kymmenentenä komppaniana (Pluga Yud) ja koostui Palmachin merijoukkueesta.Pluga Yud – Hapluga Hayamit (Company Ten – the Naval Company) Palmach Information Center == Lähteet == == Aiheesta muualla == * Palyamin viralliset sivut Luokka:Israelin historia
Susana Martinez

Susana Martinez (s. 14. heinäkuuta 1959) on yhdysvaltalainen republikaanipoliitikko. Hän on New Mexicon kuvernööri tammikuusta 2011 lähtien. Martinez on New Mexicon ensimmäinen naispuolinen kuvernööri ja ensimmäinen latinalaistaustainen nainen kuvernöörinä Yhdysvalloissa. == Lähteet == == Aiheesta muualla == Luokka:New Mexicon kuvernöörit Luokka:Yhdysvaltalaiset republikaanipoliitikot Luokka:Vuonna 1959 syntyneet Luokka:Elävät henkilöt Luokka:Amerikanmeksikolaiset
Kinnarin koulu

Kinnarin koulu on suomenkielinen yhtenäiskoulu (luokka-asteet 1–9) Järvenpään kaupungin Kinnarin kaupunginosassa Kinnarin urheilukentän vieressä. Koulua käy noin 850 peruskoulun oppilasta (2020). Lisäksi koulussa toimii kolme esikouluryhmää. Koulun rehtorina on Päivi Oinasmäki. Kinnarin koulu avattiin vuonna 1920, ja se on Järvenpään vanhin koulu. Nykyisin koulun alueella on päärakennuksen lisäksi kolme pienempää rakennusta. Koulun uudisrakennus valmistui vuonna 2019. Noin 9 000 nelömetrin suuruisen ja kustannusarvioltaan 31 miljoonaa euroa maksaneen koulurakennuksen suunnitteli arkkitehtitoimisto Jaakkola Arkkitehdit (Arkkitehtitoimisto Hannu Jaakkola Oy). Osa opetustiloista suunniteltiin alkujaan muuntuviksi ja avoimiksi. Sittemmin suurimpia avoimia oppimistiloja on jouduttu jakamaan väliseinillä naapuriopetusryhmistä kantautuvien äänien vuoksi. == Lähteet == Luokka:Järvenpään peruskoulut
Pieni Hiekka-aavikko

Pieni Hiekka-aavikko on aavikko Australiassa Länsi-Australian alueella. Se on pääosin alavaa hiekka-aavikkoa. Aavikon pinta-ala on noin 101 000 km2 Pieni Hiekka-aavikko ei ole mikä tahansa pienialainen hiekka-aavikko, vaan toinen Australian kahdesta Hiekka-aavikon nimeä kantavasta aavikosta. Suurempi niistä on Iso Hiekka-aavikko, joka sijaitsee Pienen Hiekka-aavikon pohjoispuolella. Gibsonin aavikko puolestaan sijaitsee Pienen Hiekka-aavikon itäpuolella. Pienen Hiekka-aavikon maastomuodot, eläimistö ja kasvillisuus ovat samankaltaiset kuin Ison Hiekka-aavikon, ja molempien läpi kulkee historiallinen Canning Stock Route -karjatie. Karjatie on Pienen Hiekka- aavikon ainoa varsinainen kulkuväylä. Vuotuinen sademäärä on 150–200 mm, ja sateet saadaan pääosin kesällä. Valunta päätyy aavikon pohjoislaidalla sijaitsevaan Lake Disappointment -suolajärveen. Keskilämpötila on kesäisin 22–38 °C ja talvisin 5.4–21.3 °C. ==Lähteet== *The Little Sandy Desert bioregion *A visual guide to the Interim Biogeographic Regionalisation for Australia (IBRA) in WA ==Aiheesta muualla== *Biodiversity Assessment – Little Sandy Desert Luokka:Australian aavikot Luokka:Länsi-Australia
Galvaaninen korroosio

Galvaaninen korroosio eli bimetallinen korroosio on sähkökemiallinen reaktio, joka tapahtuu, kun kaksi tai useampia metalleja on keskenään sähköisessä kontaktissa ja upotettuna samaan elektrolyyttiin. Galvaanista korroosiota tapahtuu johtuen eri metallien välisestä potentiaalierosta. Epäjalompi metalli, jolla on siis matalampi potentiaali, muodostuu sähköisessä parissa anodiksi ja syöpyy. Muodostuneen parin jalommasta metallista syntyy katodi ja sen syöpyminen hidastuu tai loppuu täysin. Galvaanisen korroosion todennäköisyys riippuu metallien jalousaste- eli potentiaalierosta, jolloin suurempi ero merkitsee todennäköisempää korroosiota. Tämän lisäksi myös eri metallista valmistettujen kappaleiden pinta-aloilla on merkitystä, sillä mitä pienempi anodi on suhteessa katodiin sitä suurempi on sen virrantiheys ja samalla myös korroosionopeus. Tämä johtuu siitä, että korroosiokennossa anodisten ja katodisten virtojen tulee olla yhtä suuria, jolloin pientä anodin pinta-alaa seuraa suuri anodinen virrantiheys. Galvaaninen korroosio rajoittuu metallien liitoskohdan läheisyyteen eikä leviä koko rakenteeseen. Tämän takia galvaaninen korroosio luokitellaan paikalliseen korroosioon. Metallikappaleiden pinta-alasuhteen lisäksi galvaaniseen korroosioon vaikuttaa myös elektrolyytin sähkönjohtokyky. Hyvin johtavassa liuoksessa galvaaninen korroosio tapahtuu laajalla alueella melko matalana syöpymänä liitoskohdan ympäristössä. Huonosti johtavassa liuoksessa korroosio tapahtuu liitoksen lähellä synnyttäen syviä syöpymiä. Kuitenkin hyvin johtava liuos aiheuttaa sen, että muodostuu suuri katodinen alue, jolloin pinta-alaa kohden menetetyn materiaalin määrä saattaa kasvaa, vaikka kappaleen ohenema aikayksikköä kohden pienenisikin. ==Katso myös== *Yleinen korroosio *Paikallinen korroosio *Rakokorroosio ==Lähteet== * Aromaa, J.: Korroosionestotekniikan Perusteet, Teknillisen korkeakoulun materiaalitekniikan julkaisuja, Espoo, 2005, ISBN 951-22-7829-4. * Shreir, L.L.; Jarman, R.A.; Burstein, G.T.: Corrosion (3rd edition), Butterworth-Heinemann, Oxford, 1994, ISBN 0-7506-1077-8. * Korroosiokäsikirja, Kunnossapidon julkaisusarja N:o 12, 2004, ISBN 951-97101-7-5. Luokka:Korroosio Luokka:Sähkökemia
Anna Paasikivi

Anna Matilda Paasikivi (o.s. Forsman, 1869–1931) Yrjö Blomstedt ja Matti Klinge (toim.): Paasikiven päiväkirjat, osa 2, s. 536. Porvoo–Helsinki: WSOY, 1986. ISBN 951-0-13349-3. oli pankinjohtaja ja poliitikko Juho Kusti Paasikiven ensimmäinen vaimo vuosina 1897–1931. == Elämäkerta == Anna Forsmanin isä oli kansakoulunopettaja Israel Forsman ja perhe oli ruotsinkielinen. Luonnontieteitä Keisarillisen Aleksanterin yliopistossa opiskeleva Anna Forsman tapasi Juho Kusti Paasikiven hämäläisten ja savokarjalaisten hiihtoretkellä maaliskuussa 1893. Forsman ei puhunut juurikaan suomen kieltä, joten keskustelut ja kirjeenvaihto käytiin ruotsiksi. Keväällä 1893 hän pyysi Paasikiveä kirjallisesti suomenopettajakseen kesäksi Kangasalle. Pian pari meni salakihloihin.Polvinen, Heikkilä & Immonen (1989), s. 27 Syksyllä 1894 Paasikivi järjesti Anna Forsmanin Lahden kansanopiston opettajaksi. Hän ei kuitenkaan viihtynyt työpaikassaan vaan erosi kesällä 1896. Anna ei viihtynyt Lahden pikkukaupungin ilmapiirissä ja haikaili takaisin Helsinkiin. Juho Kusti oli kuitenkin asettunut kaupunkiin ja järjesti seuraavana syksynä Annalle työpaikan Lahden yksityisestä yhteiskoulusta seuraavaksi kahdeksi vuodeksi.Polvinen, Heikkilä & Immonen (1989), s. 37 Nuori pari vihittiin avioon 1. kesäkuuta 1897 Helsingin maalaiskunnan Tikkurilan Stenkullassa.Polvinen, Heikkilä & Immonen (1989), s. 38 Myöhemmin Anna-vaimo seurasi miestään tämän pankinjohtajan ja poliitikon uran mukana Saksaan, Ruotsiin ja Helsinkiin. Hän kärsi ajoittain hermoromahduksista, joita hän hoidatti kylpylöissä. Anna Paasikiveä jo pitkään vaivannut, aluksi vaarattomana katarrina hoidettu sairaus osoittautui vuonna 1926 pitkälle kehittyneeksi tuberkuloosiksi, johon hän kuoli vuonna 1931. === Lapset === Anna ja Juho Kusti Paasikiven lapset olivat arkkitehti Annikki Paasikivi (1898–1950), hammaslääkäri Wellamo Paasikivi-Ant-Wuorinen (1900–1966), everstiluutnantti Juhani Paasikivi (1901–1942) ja lääketieteen kandidaatti Varma Paasikivi (1903–1941). Wellamo Paasikiven puoliso vuodesta 1926 oli Patentti- ja rekisterihallituksen pääjohtaja, lakitieteen tohtori Paavo Ant- Wuorinen. == Lähteet == * === Viitteet === Luokka:Suomen presidenttien puolisot Luokka:Suomen pääministerien puolisot Luokka:Juho Kusti Paasikiven perhe Luokka:Vuonna 1869 syntyneet Luokka:Vuonna 1931 kuolleet
Shayetet 13

Shayetet 13 (, kirjaimellisesti Laivue 13) on Israelin merivoimien eliittikommandoyksikkö. Yksikköä pidetään yhtenä ensisijaisista Israelin puolustusvoimien erikoisjoukkojen yksiköistä (yhdessä Sayeret Matkalin ja Shaldag-yksikön kanssa). Shayetet 13 erikoistuu mereltä-maalle hyökkäyksiin, terrorismin vastaiseen sotaan, sabotaasiin, meritiedon keräämiseen, meripanttivankien vapautukseen ja laivanvaltaukseen. Shayetet 13 operaatioiden yksityiskohdat ovat hyvin salaisia ja operaatioihin osallistujien henkilöllisyydet erittäin salaisia. Yksikköä kunnioitetaan yhtenä maailman parhaana erikoisjoukkona ja sitä on usein verrattu Yhdysvaltojen Navy SEAL sekä Britannian Special Boat Service-joukkoihin. Merivoimat
Shaldag-yksikkö

Shaldag-yksikkö (, Yehidat Shaldag), tunnettu myös nimellä Yksikkö 5101, on Israelin ilmavoimien erikoisyksikkö. Shaldagin perusti Sayeret Matkal veteraani Muki Betzer vuonna 1974 Jom kippur -sodan jälkeen kokoamalla kasaan joukon Matkal-veteraaneja. ==Lähteet== Luokka:Israelin ilmavoimien joukko- osastot ja yksiköt
Nairana-luokka

Nairana-luokan saattuetukialukset oli Britannian kuninkaallisen laivaston kolmen aluksen muodostama saattuetukialusluokka, jonka valmistettiin Skotlannin, Englannin ja Pohjois-Irlannin telakoilla yhteisten suunnitelmien mukaisesti. Alukset olivat tehtävään muutettuja rahtialuksia ja siten ne kykenivät vastaanottamaan ainoastaan 15-20 lentokonetta. Niiden aseistus koostui keveistä ilmatorjuntatykeistä ja kaksputkisesta nelituumaisesta tykkitornista, joka soveltui sekä meri- että ilmamaalien torjuntaan. HMS Campania oli ensimmäinen laivaston alus, jolle asennettiin ilmavalvontakeskus ja tyypin 277 -tutka havaitsemaan matalalta lähestyvät lentokoneet. Ensimmäinen valmistunut alus osallistui aktiivipalvelukseen vasta tammikuussa 1944, mutta kaikki kolme olivat sodan aikana saattuetehtävissä. Ne saavuttivat pientä menestystä tehtävissään upottaen ja vaurioittaen muutamia Saksan laivaston sukellusveneitä ja tuhotessaan saattueiden kimppuun yrittäneitä lentokoneita. == Suunnittelu ja valmistus == HMS Activityn osoittauduttua menestykseksi Amiraliteetti päätti muuttaa vielä kolme muutakin kauppa-alusta saattuetukialuksiksi. Kolme eri telakoilla valmistumassa olevaa kauppa-alusta lunastettiin muutostöitä varten. John Brown and Companyn telakalla Skotlannissa ollut alus valittiin prototyypiksi, minkä suunnitelmat toimitettiin kahdelle muulle telakalle. Näin alusten piti olla samankaltaisia, mutta todellisuudessa ne poikkesivat hieman toisistaan. == Alukset == Nairana- luokkaChesneau, Roger s. 126-127 Alus Telakka Kölinlasku Laskettu vesille Palvelukseen Kohtalo HMS Nairana John Brown and Company, Clydebank 1942 20. toukokuuta 1943 12. joulukuuta 1943 - HMS Vindex Swan Hunter 1. heinäkuuta 1942 4. toukokuuta 1943 3. joulukuuta 1943 - HMS Campania Harland and Wolff, Belfast 12. elokuuta 1941 17. kesäkuuta 1943 9. helmikuuta 1944 - ==Lähteet== * * === Viitteet === *
Valmennuskeskus

Valmennuskeskus järjestää valmennuskursseja yliopistoihin ja korkeakouluihin pyrkijöille sekä abikursseja ylioppilaskirjoituksiin valmistautuville. Kari Kasasen perustama, viralliselta nimeltään KK Valmennuskeskus Oy on toiminut vuodesta 1975 alkaen. Valmennuskeskus on valittu Suomen arvostetuimmaksi ja luotetuimmaksi kurssien järjestäjäksi vuoden 2001 ja 2007 tutkimustoimisto IROResearchin tutkimuksissa[1] ==Aiheesta muualla== * Valmennuskeskus ==Lähteet== IROrecearch -tutkimustoimisto Luokka:Suomen koulutus
Paikallinen korroosio

Paikallinen korroosio on korroosiota, joka on keskittynyt vain pienelle alueelle. Paikallinen korroosio on yleistä korroosiota vaarallisempaa ja saattaa aiheuttaa hyvin odottamattomia vaurioita. Paikallinen korroosio voidaan vielä jakaa makroskooppiseen korroosioon (galvaaninen korroosio, eroosiokorroosio, rakokorroosio, pistekorroosio, selektiivinen korroosio (esimerkiksi sinkinkato ja grafitoituminen)) sekä mikroskooppiseen korroosioon (raerajakorroosio, jännityskorroosio ja korroosioväsyminen). Tämä jako on tehty sen perusteella, voidaanko aiheutuneet vauriot erottaa paljaalla silmällä. ==Lähteet== * Aromaa, J.: Korroosionestotekniikan Perusteet, Teknillisen korkeakoulun materiaalitekniikan julkaisuja, Espoo, 2005, ISBN 951-22-7829-4. * Shreir, L.L.; Jarman, R.A.; Burstein, G.T.: Corrosion (3rd edition), Butterworth-Heinemann, Oxford, 1994, ISBN 0-7506-1077-8. * Korroosiokäsikirja, Kunnossapidon julkaisusarja N:o 12, 2004, ISBN 951-97101-7-5. == Aiheesta muualla == Luokka:Korroosio
Thusnelda

Thusnelda (s. n. 10 eaa.) oli keruskien päällikön Segesteen tytär ja roomalaiset Teutoburgin taistelussa voittaneen Arminiuksen vaimo. Segestes oli alun perin aikonut naittaa tyttärensä toiselle, mutta Arminius karkasi Thusneldan kanssa, ja pari meni naimisiin. Kuusi vuotta Teutoburgin tappion jälkeen Rooma lähetti Germanicuksen johtaman vahvan armeijan Germaniaan. Tavoitteena oli hajottaa germaaniheimojen liitto ja kostaa Arminiukselle. Toukokuussa vuonna 15 Segestes, Rooman liittolainen ja Arminiuksen verivihollinen, luovutti raskaana olleen Thusneldan vangiksi Germanicukselle. Vankeudessa Ravennassa Thusnelda synnytti hänen ja Arminiuksen ainoan lapsen, Thumelicuksen. Heitä esiteltiin Germanicuksen triumfikulkueessa. Thusneldan myöhemmistä vaiheista ei ole tietoa. ==Lähteet== Luokka:Rooman viholliset ja liittolaiset Luokka:10-luvulla eaa. syntyneet Luokka:Ensimmäisellä vuosisadalla kuolleet
Samu Jalonen

Samu Jalonen (s. 13. elokuuta 1962) on suomalainen entinen jääkiekkoilija. pelipaikaltaan puolustaja. Hän pelasi SM-liigaurallaan vuosina 1984–1990 Rauman Lukossa 241 ottelua tehden niissä 41 maalia ja antaen 30 maaliin johtanutta syöttöä. Liigauran jälkeen Jalonen pelasi ensin viisi ottelua Pietarsaaren Centersissä ja siirtyi sieltä kesken kauden Forssan Palloseuraan jossa pelasi aktiivisesti kevääseen 1995 asti. Seuraavan kauden lopussa Jalonen palasi vielä "eläkkeeltä" auttamaan FPS:aa runkosarjan viimeisiin peleihin ja edessä olleisin putoamiskarsintaotteluihin. == Lähteet == Luokka:Suomalaiset jääkiekkoilijat Luokka:Vuonna 1962 syntyneet Luokka:Elävät henkilöt
Dongxiangin kieli

Dongxiangin kieli (myös santa) on Kiinan Gansun maakunnassa asuvien dongxiangien puhuma mongolikieli. Vuonna 1999 sen puhujia arvioitiin olevan 250 000 henkeä. Dongxiang luetaan perifeerisiin tai eteläisiin mongolikieliin. Siinä ei ole merkittäviä murre-eroja. Kieli toimii yhteisön suullisen kanssakäymisen välineenä. Lainasanoja on omaksuttu kiinasta ja turkkilaisista kielistä. ==Lähteet== Luokka:Kiinan kielet Luokka:Mongolilaiset kielet Luokka:Dongxiangit
Mogolin kieli

Mogolin kieli (mogoliksi moγōl) on Afganistanissa asuvien mogolien puhuma mongolikieli. Sen puhujia arvioidaan olevan enää vain noin 200 henkeä. Mogoli kuuluu kalmukin ja oiraatin ohella mongolikielten läntiseen haaraan. Sen puhujat ovat Afganistaniin 1200-luvulla asettuneiden mongolien jälkeläisiä. Itsenäisen kehityksensä ja voimakkaan iranilaisvaikutuksen seurauksena mogoli poikkeaa huomattavasti muista sukukielistään. Nykyään mogolia puhutaan lähinnä Heratin seudulla. Sitä pidetään kuolevana kielenä. Jäljellä olevat puhujat käyttävät etupäässä iranilaisia murteita. Aikaisemmin mogoliksi on kirjoitettu myös runoutta arabialaista kirjaimistoa käyttäen. Nykyisin mogolilla ei katsota olevan kirjakieltä. == Fonologia == === Konsonantit === Bilabiaali Labiodentaali Alveolaari Postalveolaari Palataali Velaari Uvulaari Glottaali Nasaali m n ŋ Klusiili b d g q ʔ Affrikatta d͡z Frikatiivi f z ʒ x h Tremulantti r Lateraali l Approksimantti w j Lähde: === Vokaalit === Etinen Keskinen Takainen Suppea i ɯ u Puolisuppea ö ə o Puoliavoin Avoin æ a Lähde: ==Lähteet== Luokka:Afganistanin kielet Luokka:Mongolilaiset kielet
Monguorin kieli

Monguorin kieli (myös tu) on Kiinassa Qinghain ja Gansun maakunnissa asuvien monguorien puhuma mongolikieli. Vuonna 1999 sen puhujia arvioitiin olevan 152 000 henkeä. Monguori luetaan perifeerisiin tai eteläisiin mongolikieliin. Se jakautuu Huzhun ja Minhen päämurteisiin. Kieli toimii yhteisön suullisen kanssakäymisen välineenä. Lainasanoja on omaksuttu kiinasta ja tiibetistä. ==Lähteet== Luokka:Kiinan kielet Luokka:Mongolilaiset kielet Luokka:Monguorit
Goottisota

Goottisota voi tarkoittaa seuraavia Rooman valtakunnan ja goottien välisiä sotia. * Goottisota, vuosina 250–251. Keisari Deciuksen sota gootteja vastaan Balkanilla. * Goottisota, vuosina 253–258. Sarja goottien hyökkäyksiä Balkanilla. * Goottisota, vuonna 270. Keisari Claudius Gothicuksen sota gootteja vastaan Balkanilla. * Goottisota, vuosina 367–369. Keisari Valens kukisti gootit Traakiassa. * Goottisota, vuosina 377–383. Itä-Rooman sota gootteja vastaan. Adrianopolin taistelu, jossa keisari Valens kaatui, oli osa tätä sotaa. * Goottisota, vuosina 402–403. Visigoottien hyökkäys Italiaan. * Goottisota, vuosina 535–554. Bysantti valtasi Italian ostrogooteilta. == Lähteet ==
Itäjuguurin kieli

Itäjuguurin tai širajuguurin kieli on Kiinassa Gansun maakunnassa asuvien juguurien puhuma mongolikieli. Vuonna 1999 sen puhujia arvioitiin olevan noin 3 000 henkeä. Juguurit jakautuvat neljään kieliryhmään. Širajuguurit puhuvat itäjuguuria, sarygjuguurit turkkilaista länsijuguurin kieltä ja loput kiinaa ja tiibettiä. Širajuguurien on arveltu olevan mongolikielen omaksuneita turkkilaisia. Itäjuguuri toimii yhteisön suullisen kanssakäymisen välineenä. Sen puhujat käyttävät sivistyskielenään kiinaa. Lainasanoja on omaksuttu turkkilaisista kielistä, kiinasta ja tiibetistä. ==Lähteet== Luokka:Kiinan kielet Luokka:Mongolilaiset kielet
Painin Euroopan-mestaruuskilpailut 2002 (kreikkalais-roomalainen paini ja
naisten paini)

Painin Euroopan-mestaruuskilpailut 2002 kreikkalais-roomalaisessa ja naisten painissa käytiin Seinäjoella 11.–14. huhtikuuta 2002. Kilpailuihin osallistui painijoita kaikkiaan 33 eri maasta. Yleisöä kilpailuissa kävi yhteensä noin 28 000. ==Ottelupaikka== Seinäjoki Seinäjoki Areena Kapasiteetti kisoissa: 5 000 200px ==Mitalistit== ===Kreikkalais-roomalainen paini=== Sarja Kultaa Hopeaa Pronssia 55 kg Renat Bikkinin Tanyo Tenev Dariusz Jablonski 60 kg Armen Nazarian Rustem Mambetov Djamel Ainaoui 66 kg Seref Eroglu Manutšar Kvirkvelia Michael Beilin 74 kg Badri Khasaia Varteres Samourgašev Marko Yli-Hannuksela 84 kg Hamza Yerlikaya Ara Abrahamian Vyatšeslav Makarenko 96 kg Georgi Kogouoašvili Sjarhei Lištvan Davyd Saldadze 120 kg Juri Patrikejev Mihály Deák-Bárdos Juha Ahokas ===Naisten paini=== Sarja Kultaa Hopeaa Pronssia 48 kg Inga Karamtšakova Birgitte Wagner Angelique Berthenet-Hidalgo 51 kg Olga Smirnova Ida Hellström Innessa Rebar 55 kg Tatyana Lazareva Ida-Theres Nerell Gudrun Annette Høie 59 kg Sara Eriksson Monika Rogień Christina Örtli 63 kg Malgorzata Bassa-Roguska Lene Aanes Daria Nazarova 67 kg Lise Golliot-Legrand Anita Schätzle Anna Šamova 72 kg Svetlana Martinenko Nina Englich Svitlana Sajenko ==Mitalitaulukot== ===Kreikkalais-roomalainen paini=== 1\. 3 2 0 5 2\. 2 0 0 2 3\. 1 1 0 2 4\. 1 1 0 2 5\. 0 1 1 2 6\. 0 1 0 1 6\. 0 1 0 1 8\. 0 0 2 2 9\. 0 0 1 1 9\. 0 0 1 1 9\. 0 0 1 1 9\. 0 0 1 1 == Lähteet == 2002 Luokka:Vuoden 2002 urheilu Euroopan-mestaruuskilpailut 2002 Luokka:Seinäjoen urheilutapahtumat
GBC

GBC tarkoittaa seuraavia: * Game Boy Camera, Nintendon pelikonsolin lisälaite * Game Boy Color, Nintendon pelikonsoli
SMD

SMD voi tarkoittaa seuraavia asioita: * Sega Mega Drive * Pintaliitoskomponentti, SMD (surface-mount device)
John Emlen

John Thompson Emlen, Jr. (1908 Germantown, Pennsylvania – 9. marraskuuta 1997) oli yhdysvaltalainen lintutieteilijä. John Emlenin vanhemmat olivat John Thompson Emlen ja Mary Carpenter Jones. Hän opiskeli Haverford Collegessa ja Cornellin yliopistossa, jossa hän väitteli filosofian tohtoriksi Arthur A. Allenin ohjauksessa 1934. Lyhytaikaisten työsuhteiden jälkeen hän sai opettajan viran maatalousoppilaitoksen (College of Agriculture) eläintieteellisestä osastosta Davisissa, Kaliforniassa. Hän työskenteli siellä kahdeksan vuotta ja tutki etenkin kaliforniantupsuviiriäisen biologiaa. Tärkeä tapaus oli David Lackin vierailu opistossa, sillä keskustelujen perusteella he muun muassa julkaisivat yhdessä tutkielman kalifornianturpiaaliin elämästä. Toisen maailmansodan alkaessa Emlen, joka oli syntyperäinen kveekari, ilmoittautui aseistakieltäytyjäksi, mikä suututti suvun, ystävät ja tiedeyhteisön. Hänet nimitettiin Johns Hopkinsin yliopiston hygienia- ja kansanterveysopiston (School of Hygiene and Public Health) ”rottapoliisiksi” (Rat Control Officer) Baltimoreen, jonka satamassa oli suuria ongelmia rottien kanssa. Vuonna 1946 Emlen sai viran Wisconsinin yliopiston eläintieteen laitoksesta Madisonissa. Hän opetti lintu- ja nisäkästiedettä, populaatioekologiaa ja käyttäytymistieteitä, sekä johti lukuisia kenttäkursseja Etelä-Wisconsinissa. 1953–1954 Emlen pääsi stipendien turvin tutkimusmatkoille Afrikkaan ja Eurooppaan. Hän solmi lämpimät suhteet johtaviin eurooppalaisiin etologeihin, kuten Niko Tinbergeniin, Konrad Lorenziin ja Gustav Krameriin. Emlen toimi Wisconsinin yliopiston eläintieteen professorina 1946–1974. Vuosina 1959-1960 Emlen tutki Afrikassa vuorigorilloja yhdessä opiskelija George Schallerin kanssa. 1960-luvun alkupuolella Emlen tutki lokinpoikasten käyttäytymistä Fundynlahden ja Newfoundlandin saarilla, ja yhdessä Richard Pennyn kanssa pingviinien suunnistautumista Antarktiksella. Hän matkusti Intian ja Malakan niemimaan läpi tutkien paikallista luontoa ja ihmisyhteisöjä. Emlen liittyi American Ornithologists’ Unionin 1925 ja toimi seuran puheenjohtajana 1975–1976. Hän toimi myös useissa muissa lintutieteellisissä järjestöissä. John Emlen ja Virginia ”Jinny” Merritt vihittiin 25. toukokuuta 1934 ja he elivät yhdessä 63 vuotta. He kasvattivat kolme poikaa. == Lähteet == *Muistokirjoitus (The Auk, tammikuu 2000) *Muistokirjoitus (Samuel D. Robbins) *University of Wisconsin Zoological Museum Luokka:Yhdysvaltalaiset ornitologit Luokka:Vuonna 1908 syntyneet Luokka:Vuonna 1997 kuolleet
Taipaani

Taipaani (Oxyuranus scutellatus) on taipaaneihin kuuluva pitkä ja solakka käärmelaji. Siitä tunnetaan kaksi alalajia, papuantaipaani (Oxyuranus scutellatus canni) ja rannikkotaipaani (Oxyuranus scutellatus scutellatus). == Levinneisyys == Taipaania on tavattu Australian pohjoiselta ja itäiseltä rannikolta. Levinneisyysalueeseen kuuluvat Queenslandin itäinen rannikko ja Uuden Etelä-Walesin rannikon pohjoisin osa, Pohjoisterritorion pohjoisosat sekä Kimberleyn seutu Länsi-Australiassa. Levinneisyysalue ei ole yhtenäinen. == Tuntomerkit == Taipaanin väritys vaihtelee mustasta kullanruskeaan. Taipaani kasvaa keskimäärin 2,5 metrin pituiseksi; pisin tavattu yksilö oli 3,35 metriä pitkä. Taipaani voi painaa 2,5–4,5 kg . == Ravinto == Taipaani syö pääasiassa lintuja ja pienjyrsijöitä, kuten rottia ja hiiriä, mutta liskoja vain harvoin. Se voi myös syödä pieniä pussieläimiä kuten pussinäätiä ja pussimäyriä. == Myrkky == Taipaani on taipaaneista toiseksi myrkyllisin. Taipaani on sekä Australian että koko maailman kolmanneksi myrkyllisin käärme. Taipaania myrkyllisempiä käärmeitä ovat vain aavikkotaipaani (Oxyuranus microlepidotus) ja idänruskokäärme (Pseudonaja textilis). Taipaanin myrkkyhampaat ovat yläleuan etuosassa, kuten muillakin taipaaneilla ja hampaat kasvavat käärmeen koosta riippuen jopa 13 mm pitkiksi. Taipaanin myrkky voi tappaa terveen ihmisen jopa kuudessa tunnissa. Taipaanin myrkyn LD50-arvo on 0,099 mg/kg. Käytännössä tämä tarkoittaa, että yhden pureman sisältämä myrkkymäärä voisi tappaa jopa 100 000 hiirtä. == Lähteet == * Matelijat ja sammakkoeläimet -kirja * Dangerous animals -kirja * Katseenvangitsijat -kirja * Suuri eläintietosanakirja * World animals -kirja * Eläinten ennätyksiä -kirja === Viitteet === == Aiheesta muualla == *ITIS: Oxyuranus scutellatus *The University of Adelaide, Australia, Clinical Toxinology Resources: Oxyuranus scutellatus Luokka:Myrkkytarhakäärmeet
Valtio valtiossa

Valtio valtiossa on sanonta, joka tarkoittaa yhteisön osan tai jäsenen toimimista omapäisesti, ylemmän johdon määräyksistä välittämättä tai niiden vastaisesti. Tällainen joukko tai henkilö menettelee asioiden suhteen tai asennoituu määräyksiin pitäen silmällä vain omia pyrkimyksiään. Toisin sanoen pieni epäitsenäinen yksikkö on muodostunut suhteettoman riippumattomaksi suuremmasta emoyksiköstä. Sanonnalla tarkoitettiin alkuaan Ranskan hugenotteja ja sitä käytti noin vuonna 1610 ranskalainen Théodore Agrippa d'AubignéIso tietosanakirja, WSOY 1995–1997, ISBN 951-0-20153-7, hakusana valtio valtiossa. kirjoituksessaan "Kuninkaiden ja alamaisten velvollisuudesta" (Du devoir des rois et des sujets). Vuonna 1631 sanontaa käytti ranskalainen Jean de Silhon omassa kirjoituksessaan. ==Lähteet== Luokka:Lentävät lauseet Luokka:Poliittinen maantiede Luokka:Korruptio
Ann Southam

Ann Southam CM (1937Canadian Music Centre: Ann Southam – 25. marraskuuta 2010) oli kanadalainen säveltäjä. Hänen teoksiaan on usein luonnehdittu minimalistisiksi. Hänellä oli myös dodekafoninen kautensa.CBC News - Music - Toronto composer Ann Southam dies Hänestä tehtiin Kanadan ritarikunnan jäsen vuonna 2010.Governor General announces 74 new appointments to the Order of Canada Winnipegissä syntynyt Southam opiskeli Toronton yliopistossa sekä Toronton kuninkaallisessa konservatoriossa, jossa hänen opettajinaan olivat Samuel Dolin ja elektronisen musiikin asiantuntija Gustav Ciamaga. Hän itse ryhtyi opettamaan konservatoriossa vuonna 1966. Hän oli aikoinaan New Dance Group of Canadan (sittemmin Toronto Dance Theatre) nimikkosäveltäjä ja teki sille elektronista musiikkia. Hän kirjoitti runsaasti elektroakustisille soittimille, mutta oli viime vuosinaan kiinnostunut puhtaasti akustisista soittimista ja kokoonpanoista. Southam oli feministi ja kuului paitsi Canadian Music Centreen ja Canadian League of Composersiin, oli myös Association of Canadian Women Composersin perustajajäsen. Southamin musiikkia ovat tulkinneet muiden muassa pianistit Eve Egoyan ja Christina Petrowska-Quilico. The New Yorkerin Alex Ross sisällytti Egoyanin levytyksen teoksesta Simple Lines of Enquiry vuoden 2009 kymmenen parhaan klassisen musiikin levytyksen joukkoon. == Lähteet == Luokka:Kanadalaiset säveltäjät Luokka:Kanadalaiset feministit Luokka:Vuonna 1937 syntyneet Luokka:Vuonna 2010 kuolleet
Blast from the Past

Blast from the Past on Gamma Rayn vuonna 2000 julkaisema kokoelma-albumi. ==Kappaleet== Kappaleet 1-3 CD 2 ja kaikki CD 1 kappaleet ovat uudelleen äänitettyjä. Kappaleet 4-10 CD 2 ovat uudelleen masteroituja. ==Kokoonpano== * Kai Hansen – laulu, kitara * Henjo Richter – kitara, kosketinsoittimet * Dirk Schlächter – basso * Dan Zimmermann – rummut ===Tuotanto=== * Masteroitu: Hansen Studio, Hamburg, Germany * Tuotanto: Dirk Schlächter, Kai Hansen == Arviot == * Allmusic: http://www.allmusic.com/album/r489552 == Lähteet == == Aiheesta muualla == * Blast from the Past discogs.com -sivustolla * Luokka:Gamma Rayn albumit Luokka:Vuoden 2000 kokoelma-albumit
Never Walk Alone... A Call to Arms

Never Walk Alone... A Call to Arms on yhdysvaltalaisen heavy metal -yhtye Megadethin kolmas singlelohkaisu vuoden 2007 albumilta United Abominations. Kappaleen ovat säveltäneen Dave Mustaine ja Glen Drover, ja siitä on julkaistu myös musiikkivideo.http://www.mtv.com/videos/megadeth/185220/never-walk- alonea-call-to-arms.jhtml ==Kappalelista== # == Lähteet == Luokka:Vuoden 2007 kappaleet Luokka:Megadethin kappaleet
Aikuiskasvatuksen tutkimusseura

Aikuiskasvatuksen tutkimusseura (ATS) perustettiin 7. joulukuuta 1940 Helsingissä nimellä Kansansivistysopillinen Yhdistys. Yhdistyksen sääntöjen mukaan ATS:n tarkoituksena on aikuiskasvatustyön tukeminen ja edistäminen. Tarkoituksensa toteuttamiseksi yhdistys pyrkii aikaansaamaan aikuiskasvatuksen tutkimus- ja selvitystyötä, harjoittamaan julkaisu-, esitelmä-, luento- yms. informaatiotoimintaa sekä panee toimeen ja tukee alan koulutusta ja muuta edellisiin verrattavaa toimintaa. Seuran esihenkilönä toimii dosentti Karin Filander. == Seuran vaiheita == Alkuaan yhdistyksen tarkoituksena oli edistää kansansivistysopillista tutkimusta ja teoreettista keskustelua järjestämällä esitelmä- ja keskustelutilaisuuksia ja harjoittamalla julkaisutoimintaa. Yhdistys perustui henkilöjäsenille, jotka johtokunta valitsi. Akateeminen osuus jäsenistössä oli varsin vahva: neljännes ensimmäisen toimintavuoden jäsenistä oli tohtoreita tai professoreita. Alfred Kordelinin säätiö ja vapaan sivistystyön järjestöt tukivat rahallisesti alusta alkaen yhdistyksen toimintaa. Seuran hallinto ja toiminnan painopiste olivat aluksi Helsingissä, mutta kun Yhteiskunnallinen korkeakoulu muutti vuonna 1960 Tampereelle, siirrettiin myös yhdistyksen hallinto pari vuotta myöhemmin Tampereelle. Kansansivistysopillinen Yhdistys muutti nimensä Aikuiskasvatuksen Tutkimusseuraksi vuonna 1971.Rainer Aaltonen, Aikuiskasvatus-lehti 4/2010. == Seuran toiminta == ATS:n toiminta ryhmittyy seuraaviin toimintamuotoihin. Seura: * kehittää alan kansallista ja kansainvälistä tieteellistä tutkimusta * julkaisee alan tutkimuksia * osallistuu aikuiskasvatusta koskevaan tiede- ja koulutuspolitiikkaan * kehittää alan tutkijoiden kansallista ja kansainvälistä verkostoa * vahvistaa vuoropuhelua tutkijoiden ja käytännön toimijoiden sekä politiikan tekijöiden kanssa ATS julkaisee yhteistyössä Kansanvalistusseuran kanssa Aikuiskasvatus-lehteä, Aikuiskasvatuksen vuosikirjaa ja Lifelong Learning in Europe -lehteä. == Aikuiskasvatuksen tutkijatapaamiset == Seura järjestää alan tutkijoille aikuiskasvatustieteen tutkimuspäivät. Ensimmäinen aikuiskasvatuksen tutkijatapaaminen järjestettiin Oriveden Opistossa elokuussa 1989. Helsingin, Jyväskylän, Kuopion, Tampereen ja Turun yliopistojen ja Teknillisen korkeakoulun ja Suomen Akatemian tutkijat esittelivät tutkimuksiaan kaksipäiväisessä seminaarissa. Nyt tutkijatapaamisesta on jo muodostunut traditio. Seura järjestää tutkijatapaamisia parin kolmen vuoden välein eri yliopistopaikkakunnilla. Viimeisin, yhdeksäs tutkijatapaaminen järjestettiin Itä-Suomen yliopistossa Joensuussa helmikuussa 2010. Useimmista näistä tapaamisista on toimitettu myös julkaisu. == Lähteet == ==Aiheesta muualla== * Seuran sivusto * ATSn blogi Luokka:Suomalaiset koulutusjärjestöt Luokka:Aikuiskoulutus